ananddey/assamese-wiki-corpus huggingface dataset:
হেৰী পটাৰ কল্প কাহিনী শৃংখলা

হেৰী পটাৰ (ইংৰাজী: Harry Potter) হৈছে ইংৰাজ লেখিকা জে. কে. ৰাউলিঙৰ সাতখন কল্প কাহিনীৰ উপন্যাসৰ শৃংখলা। ৰাউলিঙৰ মতে এই কাহিনীটোৰ ধাৰণাটো প্ৰথমে তেওঁৰ মনলৈ ১৯৯০ চনত এক ৰেলযাত্ৰাৰ সময়ত আহে। কাহিনীৰ নায়ক হৈছে কিশোৰ যাদুকৰ হেৰী পটাৰ আৰু মূল খলনায়ক ক'লা যাদুকৰ ভলডেম'ৰ্ট। ইয়াত মূলতঃ হেৰী পটাৰ, তেওঁৰ বন্ধু-বান্ধৱী আৰু সৎ যাদুকৰসকলৰ ভলডেম'ৰ্ট আৰু তেওঁৰ সহযোগী ক'লা যাদুকৰবিলাকৰ বিৰুদ্ধে ৰোমাঞ্চকৰ অভিযান বৰ্ণিত হৈছে। এই শৃংখলাটোত লেখিকাই সাধাৰণ মানুহৰপৰা নিজৰ অস্তিত্ব গোপনে ৰখা এখন যাদু জগতৰ ঘটনাৱলী চিত্ৰন কৰিছে যি যাদুশক্তিৰহিত সাধাৰণ মানুহৰ সমাজকো প্ৰভাৱিত কৰে। প্ৰথমখন গ্ৰন্থ হেৰী পটাৰ এণ্ড দ্য ফিলোচ'ফাৰ্ছ ষ্টোনত নায়ক হেৰী পটাৰৰ মাক-দেউতাকৰ হত্যা তথা ভলডেম'ৰ্টৰ সাময়িক পতনেৰে গোটেই কাহিনীটো আৰম্ভ হৈছে। শেষৰখন গ্ৰন্থ হেৰী পটাৰ এণ্ড দ্য ডেথ্লী হেলোজত খলনায়কৰ সম্পূৰ্ণ পতন তথা তাৰ ১৯ বছৰৰ পাছৰ এক সুস্থিৰ পৰিৱেশৰ বৰ্ণনাৰে শেষ হৈছে।

উদ্ধৃতি

উৎস

শ্ৰেণী:ইংৰাজী গ্ৰন্থ
শ্ৰেণী:হেৰী পটাৰ
বতা চৰাই

__NOTOC__

বটা চৰাই , বৈজ্ঞানিক নাম- Coturnix coturnix) Phasianidae পৰিয়ালৰ অন্তৰ্গত এটা সৰু আকাৰৰ চৰাই৷ ই বহুলভাৱে বিস্তৃত আৰু ইউৰোপৰ বিভিন্ন অংশত ইয়াক দেখিবলৈ পোৱা যায়৷

বিৱৰণ

বতা চৰাই আকাৰত সৰু৷ ইয়াৰ দেহৰ দৈৰ্ঘ্য প্ৰায় ১৭ ছৈ: মি:৷ চকুৰ ওপৰ অংশত বগা আঁচ থাকে৷ মতা বতা চৰাইৰ গালত বগা দাগ থাকে যাৰ সহায়ত ইয়াক মাইকীজনীৰ পৰা পৃথক কৰিব পাৰি৷ পৰিভ্ৰমণৰ উপযোগীকৈ ইয়াৰ ডেউকা দীঘল৷

টেক্সন'মি

বতা চৰাইক পোন-প্ৰথমে লিনিয়াছে ১৭৫৮ চনত তেওঁৰ Systema naturae নামৰ গ্ৰন্থখনত উল্লেখ কৰিছিল আৰু বৈজ্ঞানিক নাম Tetrao coturnix ৰে ইয়াক অভিহিত কৰিছিল৷ ৷ পৰৱৰ্ত্তী কালত ইয়াৰ অন্য কেইবাটাও উপ-প্ৰজাতি চিনাক্ত কৰা হৈছে৷ এইবোৰ হ'ল-

C. c. coturnix-আফ্ৰিকা আৰু ভাৰতত পোৱা যায়
C. c. africana-আফ্ৰিকা ,
C. c. erlangeri - ইথিঅ'পিয়া
C. c. inopinata
C. c. conturbans ইত্যাদি৷

আচৰণ

বতা চৰাই এবিধ স্থলচৰ চৰাইৰ প্ৰজাতি৷ ই প্ৰধানকৈ গছৰ গুটি আৰু মাটিৰ পোক-পৰুৱা আদি খাই জীয়াই থাকে৷ খেতিৰ মাজত লুকাই থাকে বাবে ইয়াক দেখা পোৱা অত্যন্ত কঠিন হয়৷ আনকি খেদিলেও ই ভয় খাই উৰি যোৱাৰ সলনি পিছহুহুকি পলাইহে যায়৷ ইয়াৰ ষ্পষ্ট মাতটোৱেহে কোনো ঠাইত বতা চৰাইৰ অৱস্থিতিৰ বিষয়ে ক'ব পাৰে৷ বিশেষকৈ মতা চৰায়ে ৰাতিপুৱা আৰু গধুলিৰ ভাগত বাৰে বাৰে "wet-my-lips" বুলি মতা যেন শুনা যায়৷ ই বিশেষকৈ পৰিভ্ৰমণকাৰী চৰাই৷

বতা চৰায়ে ইউৰোপ আৰু এছিয়াৰ মুকলি পথাৰ আৰু ঘাঁহনি অঞ্চলত কণী পাৰে৷ ই মাটিত বাঁহ সাজে আৰু এবাৰত প্ৰায় ৬-১২ টাকৈ কণী পাৰিব পাৰে৷ ১৬-১৮ দিনৰ ভিতৰত কণী ফুটি পোৱালী জগে৷

ব্যৱহাৰ

বাইবেলৰ কাহিনী অনুযায়ী ভ্ৰমণকাৰী ইজৰেলাইটছ (Israelite) সকলে ঈশ্বৰক মাংসৰ বাবে অনুৰোধ কৰে আৰু ভগৱানে তেওঁলোকক পৰিভ্ৰমণকাৰী বতা চৰাইৰ এটা বৃহৎ জাক প্ৰদান কৰে৷ বৰ্তমান কালতো খাদ্যৰ বাবে বতা চৰাইৰ চিকাৰ কৰা হয়৷ শেহতীয়া ভাৱে এই চৰাইবিধৰ ইউৰোপ আৰু আমেৰিকাত প্ৰজননৰ সফলতাৰ বাবে দ্ৰুত বৃদ্ধি দেখা গৈছে৷

আলোকচিত্ৰ

তথ্য সংগ্ৰহ

বাহ্যিক সংযোগ

Common Quail - Species text in The Atlas of Southern African Birds
Oiseaux Photos
Coturnix "Common" Quail Breeding
Keeping And Breeding Common Quail Keeping And Breeding Common Quail
Identification guide (PDF) by Javier Blasco-Zumeta

শ্ৰেণী:কুকুৰা
শ্ৰেণী:অসমৰ চৰাই
ঝেং মিন

ঝেং মিন (ইংৰাজী: Zheng Min; জন্ম: ১৮ জুলাই ১৯২০ – ৩ জানুৱাৰী ২০২২) এগৰাকী চীনৰ বিদগ্ধ পণ্ডিত আৰু আধুনিকতাবাদী কবি আছিল।

প্ৰাৰম্ভিক জীৱন আৰু কেৰিয়াৰ

ঝেং মিনৰ জন্ম ১৯২০ চনৰ ১৮ জুলাইত চীনৰ মিনহাউ জিলাত হৈছিল। দ্বিতীয় চীন-জাপান যুদ্ধৰ সময়ত তেওঁ প্ৰথমবাৰৰ বাবে নিজৰ ৰচনা প্ৰকাশ কৰিবলৈ আৰম্ভ কৰিছিল। সেই সময়ত আধুনিকতাবাদী কবিতা লিখা অতি কম সংখ্যক মহিলা কবিৰ ভিতৰত তেওঁ আছিল অন্যতম।

শৈলী

ঝেং মিনৰ প্ৰাৰম্ভিক ৰচনাসমূহৰ বৈশিষ্ট্য হ’ল গীতিময়তা, দৰ্শন আৰু সামাজিক বাস্তৱবাদ।

নিৰ্বাচিত ৰচনাৱলী

ঝেং মিন শ্বিজি ১৯৪২-১৯৪৭ [ঝেং মিনৰ কবিতা সংগ্ৰহ ১৯৪২-১৯৪৭]
জিউয়ে জি [নটা পাতৰ কবিতা সংগ্ৰহ]

তথ্যসূত্ৰ

শ্ৰেণী:চীনা মহিলা কবি
ভিক্টোৰিয়া ঝড্ৰক

ভিক্টোৰিয়া ঝড্ৰক উইলছন (জন্ম ৩ মাৰ্চ, ১৯৭৩) এগৰাকী আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী, লেখিকা আৰু মডেল। ১৯৯৪ চনৰ অক্টোবৰ মাহত তেওঁ প্লেবয়ৰ প্লেমেট আছিল। ২০০২ চনৰ জুন মাহত তেওঁ পেণ্টহাউছ আলোচনীৰ পেট অৱ দ্য মান্থ হিচাপে পৰিগণিত হয়, পিছলৈ তেওঁলোকৰ ২০০৪ চনৰ পেণ্টহাউছ পেট অৱ দ্য ইয়েৰ হিচাপে নিৰ্বাচিত হয়। ঝড্ৰক এজন নন-প্ৰেকটিচিং এটৰ্নী, এজন ক্লিনিকেল চাইক'লজিষ্ট আৰু চেক্স থেৰাপিষ্টো।

প্ৰাথমিক জীৱন আৰু শিক্ষা

ঝড্ৰকৰ জন্ম হৈছিল ১৯৭৩ চনৰ ৩ মাৰ্চ তাৰিখে, তেতিয়াৰ ইউক্ৰেইনৰ ছোভিয়েট সমাজবাদী গণৰাজ্যৰ ৰাজধানী কিয়ভত।
আমেৰিকালৈ প্ৰব্ৰজন কৰাৰ পিছত ঝড্ৰকে ৱেষ্ট চেষ্টাৰ বিশ্ববিদ্যালয়ত স্নাতক অধ্যয়ন কৰে, ভিলানোভা ইউনিভাৰ্চিটি স্কুল অৱ ল'ৰ পৰা জেডি লাভ কৰে আৰু পি.এইচ.ডি. ড্ৰেক্সেল বিশ্ববিদ্যালয়ৰ পৰা মনোবিজ্ঞানত স্নাতক ডিগ্ৰী লাভ কৰে।

মডেলিং কেৰিয়াৰ

১৯৯৪ চনৰ আগষ্ট মাহত ঝড্ৰকক ফিলাডেলফিয়াৰ "বেষ্ট বিউটি"ৰ মুকুট পিন্ধোৱা হয়। একেই বছৰৰে অক্টোবৰ মাহত তেওঁ ভিক্ট'ৰিয়া নিকা ঝড্ৰক হিচাপে প্লেবয় চেণ্টাৰফল্ড হৈ পৰিল।

ঝড্ৰকে পেণ্টহাউচত তেওঁলোকৰ জুন ২০০২ চনৰ পেট অৱ দ্য মান্থ হিচাপে অভিনয় কৰিছিল। তেওঁ ২০০৪ চনত পেণ্টহাউচ পেট অৱ দ্য ইয়েৰ হিচাপে নিৰ্বাচিত হয়। লিন থমাছৰ পিছত তেওঁ দ্বিতীয় চেণ্টাৰফল্ড যিয়ে প্লেবয় প্লেমেট আৰু পেণ্টহাউচ দুয়োটাতে পেট হিচাপে স্থান লাভ কৰে।

ফিল্মোগ্ৰাফী

২০০৯ – গাইট টু গ্ৰেট ছেক্স
২০০৭ – বেষ্ট অৱ ফেচচিটিং POV 3
২০০৬ – এচেচ অৱ ফেচ ডেচ্‌ট্ৰাকচন
২০০৬ – ছ'ল'ইৰ'টিকা ৯
২০০৫ – ফ'ৰ ইয়ৰ এচ ওনলি
২০০৫ – Assturbators 2
২০০৫ – থ্ৰীচ কাম্পেনি
২০০৪ – লেচবিয়ান ইন লাষ্ট
২০০৪ – ডাৰ্ক ছাইড
২০০৩ – টেম্পাৰেচন (প্ৰলোভন)
২০০৩ – ছ'ল'ইৰ'টিকা ৪
২০০২ – Bare-Skinned Captives
২০০০ – চেণ্টাৰফল্ড ক'ডছ: গাৰ্লফ্ৰেণ্ড — বেপা
১৯৯৮ – Satin Smoke
১৯৯৮ – ষ্টাৰ অৱ জয়পুৰ

কিতাপ

যৌনতাৰ ওপৰত ঝড্ৰকে কেইবাখনো কিতাপ লিখিছে, যাৰ ভিতৰত আছে দ্য এনাটমী অৱ প্লেজাৰ আৰু ড° জেড অন স্ক'ৰিং: হাউ টু পিক আপ, চেডুচ এণ্ড হুক আপ উইথ হট ৱিমেন।

বাহ্যিক সংযোগ

তথ্যসূত্ৰ

শ্ৰেণী:আমেৰিকান পৰ্ণগ্ৰাফিক চলচ্চিত্ৰৰ অভিনেত্ৰী
পুৰুষ

alt=A man with a beard, wearing a checkered shirt, with his arms crossed.|
পুৰুষ হৈছে এজন প্ৰাপ্তবয়স্ক পুং মানৱ। প্ৰাপ্তবয়স্ক হোৱাৰ আগতে, পুৰুষক ল'ৰা (পুং শিশু বা কিশোৰ) বুলি কোৱা হয়। বেছিভাগ পুৰুষ স্তন্যপায়ী প্ৰাণীৰ দৰে, এজন পুৰুষৰ জিন'মে সাধাৰণতে মাতৃৰ পৰা এক্স ক্ৰম'জম আৰু দেউতাকৰ পৰা ৱাই ক্ৰম'জম প্ৰাপ্ত কৰে। পুৰুষ ভ্ৰূণটোৱে মহিলাৰ ভ্ৰূণতকৈ অধিক পৰিমাণৰ এণ্ড্ৰোজেন আৰু কম পৰিমাণৰ এষ্ট্ৰোজেন প্ৰস্তুত কৰে। এই লিংগ ষ্টেৰইডৰ আপেক্ষিক পৰিমাণৰ পাৰ্থক্য শাৰীৰিক পাৰ্থক্যৰ বাবে দায়বদ্ধ যি পুৰুষসকলক মহিলাৰ পৰা পৃথক কৰে। যৌৱনপ্ৰাপ্তিৰ সময়ত, এণ্ড্ৰোজেন উৎপাদন তৈয়াৰ কৰা হৰমনৰ ফলত গৌণ যৌন বৈশিষ্ট্য বিকশিত হয়, এনেদৰে লিংগৰ মাজত অধিক পাৰ্থক্য প্ৰকাশিত হয়। অৱশ্যে, কিছুমান ট্ৰান্সজেণ্ডাৰ আৰু আন্তঃযৌন পুৰুষৰ বাবে ওপৰোক্ত বৈশিষ্ট্যবোৰৰ ব্যতিক্ৰম পৰিলক্ষিত হয়।

জীৱবিজ্ঞান

মানুহৰ ক্ষেত্ৰত, শুক্ৰাণু কোষে কঢ়িয়াই অনা আনুবংশিক সামগ্ৰীৰ দ্বাৰা নিষিক্তকৰণৰ সময়ত ব্যক্তি এজনৰ লিংগ নিৰ্ধাৰিত হয়। যদি এক্স ক্ৰম'জম কঢ়িয়াই অনা শুক্ৰাণু কোষে ডিম্বটো নিষিক্ত কৰে, সন্তান সাধাৰণতে মহিলা (এক্সএক্স, XX) হ'ব। আনহাতে, যদি ৱাই ক্ৰম'জম কঢ়িয়াই অনা শুক্ৰাণু কোষে ডিম্বটো নিষিক্ত কৰে, সন্তান সাধাৰণতে পুৰুষ (এক্সৱাই, XY) হ'ব। লিংগ নিৰ্ধাৰণৰ প্ৰকৃত কাৰক হৈছে এছ.আৰ.ৱাই. (SRY) জিন, যি সাধাৰণতে ৱাই ক্ৰম'জমত পোৱা যায়। অস্পষ্ট আনুবংশিক বা শাৰীৰিক গঠনৰ লোকসকলক আন্তঃলিঙ্গ বুলি কোৱা হয়। কেতিয়াবা যৌন ক্ৰম'জম এক্সৱাইৱাই (XYY)ও হ'ব পাৰে।

প্ৰাথমিক যৌন বৈশিষ্ট্য (বা যৌন অঙ্গ) হৈছে এনে বিশেষত্ব যি প্ৰজনন প্ৰক্ৰিয়াৰ সৈতে জড়িত আৰু জন্মৰ সময়ৰে পৰা বিদ্যমান। পুৰুষৰ বাবে, প্ৰাথমিক যৌন বৈশিষ্ট্যবোৰ হৈছে লিঙ্গ আৰু অণ্ডকোষ। গৌণ যৌন বৈশিষ্ট্য হৈছে মানুহৰ যৌৱনপ্ৰাপ্তিৰ যোগেদি দেখা দিয়া কিছুমান বিশেষত্ব। লিংগৰ মাজৰ পাৰ্থক্য স্পষ্ট কৰা এনে বৈশিষ্ট্যবোৰ যৌন দ্বিৰূপী ফেনোটাইপিকৰ বিশেষ সাক্ষী হিচাপে গণ্য কৰা হয়, কিন্তু প্ৰাথমিক যৌন বৈশিষ্ট্যৰ বিপৰীতে এইবোৰ প্ৰজনন তন্ত্ৰৰ সৈতে পোনপটীয়াকৈ জড়িত নহয়। পুৰুষৰ কিছুমান নিৰ্দিষ্ট গৌণ যৌন বৈশিষ্ট্য হৈছে:
মুখমণ্ডলৰ নোম (দাড়ি আৰু মোচ);
বহল কান্ধ;
এটা ডাঙৰ কণ্ঠনলী (আদমৰ আপেল (ঘটি) বুলিও জনা যায়); আৰু আত্মহত্যাৰ হাৰ অধিক।

পুৰুষত্ব

পুৰুষত্ব হৈছে ল'ৰা বা পুৰুষৰ ক্ষেত্ৰত প্ৰকাশ হোৱা বৈশিষ্ট্য, চৰিত্ৰ আৰু প্ৰৱণতাৰ এক সংহতি। পুৰুষত্ব সামাজিকভাৱে প্ৰকাশিত, কিন্তু সামাজিক আৰু জৈৱিক প্ৰভাৱৰ দ্বাৰা গঠিত হয়, যদিও ই জীৱবিজ্ঞানৰ পুৰুষ লিংগতকৈ পৃথক। পুৰুষ আৰু মহিলা দুয়োৰে ক্ষেত্ৰত পুৰুষত্বৰ লক্ষণ আৰু আচৰণ দেখা যায়। পুৰুষ আৰু নাৰী দুয়োটা চৰিত্ৰৰ প্ৰভাৱ থকাসকলক এণ্ড্ৰোজিনিয়াছ বুলি কোৱা হয়। নাৰীবাদী দাৰ্শনিকসকলে ভাবে যে লিংগৰ অস্পষ্টতাই লিংগৰ পাৰ্থক্য জটিল কৰিব পাৰে।

সাহস, স্বাধীনতা, সংকল্প আদি হৈছে পুৰুষত্বৰ গুণ। এই গুণবোৰ ঠাই ভেদে আৰু পৰিৱেশৰ পৰা পৃথক হ'ব পাৰে আৰু সামাজিক আৰু সাংস্কৃতিক সমস্যাৰ দ্বাৰা প্ৰভাৱিত হ'ব পাৰে।

তথ্য সংগ্ৰহ

*
বৈশালী মহান্তি

বৈশালী মহান্তি (, জন্ম-৫ আগষ্ট ১৯৯৪) হৈছে এগৰাকী ভাৰতীয় ধ্ৰুপদী নৃত্যশিল্পী৷ তেখেত একেধাৰে কৰিঅ'গ্ৰাফাৰ, লেখিকা, স্তম্ভলেখক, বৈদেশিক আৰু ৰাজহুৱা নীতিৰ বিশ্লেষক; বৈদেশিক নীতি তথা বহুকেইখন আন্তৰ্জাতিক খ্যাতিসম্পন্ন প্ৰকাশন গোষ্ঠীৰ কৌশল পৰিক্ৰমা আৰু বৈদেশিক নীতিৰ নিয়মীয়া অৱদানকাৰী৷ বিশ্বখ্যাত আলোচনী যেনে-ফৰ্বছ, দ্য হাফিংটন প'ষ্ট, দ্য ডিপ্ল'মেট আৰু লণ্ডনস্থিত অপেন ডেম'ক্ৰেচীৰ লগত তেখেত জড়িত হৈছে৷ বৈশালী মহান্তি অক্সফৰ্ড ওড়িছী কেন্দ্ৰৰ প্ৰতিষ্ঠাতা৷ এইটো কেন্দ্ৰৰ জৰিয়তে আমেৰিকা যুক্তৰাষ্ট্ৰৰ বহুকেইখন শীৰ্ষস্থানীয় শিক্ষানুষ্ঠান আৰু অক্সফৰ্ড বিশ্ববিদ্যালয়ত ওড়িছী নৃত্যৰ প্ৰসাৰ আৰু প্ৰশিক্ষণৰ ব্যৱস্থা কৰা হৈছে৷

২০১৫-১৬ চনৰ বাবে তেখেত এ.এল.চি.ৰ গোলকীয় সভ্য হিচাপে নিৰ্বাচিত হৈছিল; যি অক্সফৰ্ড বিশ্ববিদ্যালয়ৰ স্বীকৃতিপ্ৰাপ্ত৷

প্ৰাৰম্ভিক জীৱন আৰু শিক্ষা

১৯৯৪ চনৰ ৫ আগষ্টত উৰিষ্যাৰ পুৰীত বৈশালী মহান্তিৰ জন্ম হৈছিল৷ তেখেতৰ মাতৃ হৈছে প্ৰখ্যাত নাৰীবাদী লেখিকা আৰু কবি মানসী প্ৰধান৷ পিতৃ হৈছে ভাৰতীয় প্ৰযুক্তিবিদ্যা প্ৰতিষ্ঠানৰ পৰা উত্তীৰ্ণ হোৱা বৈদ্যুতিক অভিযন্তা ৰাধা বিনোদ মহান্তি৷

বৈশালী মহান্তিয়ে ব্লেছড ছেক্ৰামেণ্ট উচ্চ মাধ্যমিক পুৰী আৰু ভুৱনেশ্বৰস্থিত কেআইআইটি ইণ্টাৰনেশ্যনেল স্কুলৰ পৰা শিক্ষাগ্ৰহণ কৰে৷ দিল্লীত থকা লেডি শ্ৰীৰাম কলেজ ফ'ৰ ৱমেনত অধ্যয়ন কৰি তেখেতে পৰৱৰ্তী পৰ্যায়ত ৰাজনীতি আৰু আন্তৰ্জাতিক সম্পৰ্কত স্নাতকোত্তৰ ডিগ্ৰী অৰ্জন কৰে৷

অক্সফৰ্ড বিশ্ববিদ্যালয়ত শিক্ষাগ্ৰহণ কৰি তেখেতে নিউক্লিয়াৰ কূটনীতিত নিজৰ স্নাতকোত্তৰ ডিগ্ৰী লাভ কৰে৷

"বৈশালী মহান্তি এণ্ড ট্ৰুপ" নামৰ নিজা নৃত্যগোষ্ঠীৰ জৰিয়তে তেখেতে একক আৰু দলীয় নৃত্য পৰিৱেশন কৰে৷ এই দলটোৱে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত প্ৰায় পোন্ধৰ বছৰৰো অধিক কাল নৃত্য পৰিৱেশন কৰি আহিছে৷

অক্সফৰ্ড ওড়িছী কেন্দ্ৰ

২০১৫ চনত বৈশালী মহান্তিয়ে অক্সফৰ্ড বিশ্ববিদ্যালয়ত "অক্সফৰ্ড ওড়িছী কেন্দ্ৰ" স্থাপন কৰে৷ এই কেন্দ্ৰটোৰ জৰিয়তে তেখেতে বিশ্ববিদ্যালয়খনত ভাৰতীয় ধ্ৰুপদী নৃত্যৰ প্ৰসাৰৰ ব্যৱস্থাৱলী হাতত লয়৷ অক্সফৰ্ড বিশ্ববিদ্যালয়ত নিয়মীয়াকৈ ওড়িছী নৃত্যৰ প্ৰশিক্ষণ দিয়াৰ উপৰি বৈশালী মহান্তিয়ে কেমব্ৰিজ বিশ্ববিদ্যালয়, লণ্ডন স্কুল অৱ ইক'নমিকছ্, কিংগছ কলেজ লণ্ডন, মানচেষ্টাৰ বিশ্ববিদ্যালয়, এডিনবাৰ্গ বিশ্ববিদ্যালয়তো ওড়িছী নৃত্যৰ কৰ্মশালাৰ আয়োজন কৰিছে৷

"অক্সফৰ্ড ওড়িছী মহোৎসৱ"ৰো বৈশালী মহান্তি প্ৰতিষ্ঠাপক৷ অক্সফৰ্ড ওড়িছী কেন্দ্ৰৰ নেতৃত্বত আয়োজিত হোৱা এই মহোৎসৱটো বিশ্ববিদ্যালয়খনত এনেধৰণে বাৰ্ষিকভাৱে উদযাপিত হোৱা প্ৰথমটো ভাৰতীয় ধ্ৰুপদী নৃত্য৷

বঁটা

২০১৩ চনত নতুন দিল্লীত আন্তঃৰাষ্ট্ৰীয় নাৰী দিৱসৰ ক্ষণটিত "নাৰীৰ ৰাষ্ট্ৰীয় আয়োগ"ৰ দ্বাৰা বৈশালী মহান্তি সম্বৰ্ধিত হয়৷ অসাধাৰণ বিশিষ্টতাৰ বাবে বৈশালী মহান্তিক উক্ত সন্মান প্ৰদান কৰা হয়৷ একেটা বৰ্ষতে বৈশালী মহান্তিয়ে ২০১২ চনৰ দিল্লীৰ ধৰ্ষণ কাণ্ডত বলি হোৱা যুৱতীগৰাকীলৈ শ্ৰদ্ধাঞ্জলি যাঁচি এটি নৃত্য সংৰচনা কৰে৷ দিল্লী বিশ্ববিদ্যালয়ৰ প্ৰতিযোগিতাৰ সকলো শিতানতে উক্ত সংৰচনাটিয়ে শীৰ্ষ স্থান লাভ কৰিবলৈ সক্ষম হয়৷

২০১৭ চনত, বৈশালী মহান্তিয়ে সন্মানীয় আৰ্য্যা বঁটা লাভ কৰে৷ ভাৰতীয় লোকনৃত্যলৈ আগবঢ়োৱা বৰঙণিৰ বাবে তেখেতলৈ উক্ত সন্মান আগবঢ়োৱা হয়৷ ২০১৪ চনৰ শান্তিৰ ন'বেল বঁটা বিজয়ী কৈলাস সত্যাৰ্থীয়ে তেখেতক এই সন্মানটি প্ৰদান কৰে৷

তথ্যসূত্ৰ

শ্ৰেণী:ভাৰতীয় নৃত্যশিল্পী
শ্ৰেণী: ওড়িয়া ব্যক্তি
৫ আগষ্ট

এইদিনত ঘটা কেইটামান উল্লেখযোগ্য ঘটনা-

ঘটনাৱলী

১৬৬৯ - আলাবৈৰ ৰণত (শৰাইঘাটৰ যুদ্ধ) ১০,০০০ আহোম সেনাই প্ৰাণ দিছিল।
১৭৭৫ - মহাৰজা নন্দকুমাৰক ভুৱা অভিযোগত ইংৰাজে কলিকতাত ফাঁচি দিছিল। মহাৰজা নন্দকুমাৰ এজন ইংৰাজৰ দেৱান আছিল আৰু ইংৰাজে ফাঁচি দিয়া প্ৰথম ভাৰতীয় আছিল।
১৯৯১ - ন্যায়াধীশ লীলা চেঠ হিমাচল প্ৰদেশৰ উচ্চ ন্যায়ালয়ৰ মুখ্য় ন্যায়াধীশ ৰূপে অধিষ্ঠিত হৈ যিকোনো ৰাজ্য়িক উচ্চ ন্যায়ালয়ৰ প্ৰথম মহিলা মুখ্য় ন্যায়াধীশ হিচাপে পৰিগণিত হয়।
২০১২ - চনত হোৱা প্ৰথম ৰাউণ্ডৰ বিশ্বৰ তৃতীয়খন মহিলাৰ অলিম্পিকৰ মুষ্টিযুদ্ধ খেলত মেৰী কমে পোলেণ্ডৰ কেৰলিনা মিচেলচ্‌জাক (Karolina Michalczuk)-ক ১৯-১৪ -ত পৰাস্ত কৰে।

জন্ম

১৮৫০ - দ্য মোপাছাঁ, ফৰাচী লেখক।
১৯১৫ - শিৱমংগল সিং, প্ৰসিদ্ধ ভাৰতীয় কবি।
১৯৩০ - নীল আৰ্মষ্ট্ৰং, প্ৰখ্যাত আমেৰিকাৰ মহাকাশচাৰী। তেওঁ চন্দ্ৰত খোজ কঢ়া প্ৰথম মানৱ আছিল। (মৃত্যু: ২৫ আগষ্ট, ২০১২)
১৯৬৬ - কবিতা কেইন, ভাৰতীয় পৌৰাণিক কল্পকাহিনী লেখক।
১৯৭৪ - কাজল দেৱগন, বলিউদৰ অভিনেত্ৰী।
১৯৮৮ - ৰণজিত সিংহ ডিচলে, ভাৰতীয় শিক্ষক তথা প্ৰযুক্তিবিদ।
১৯৯৪ - বৈশালী মহান্তি, ভাৰতীয় শাস্ত্ৰীয় নৃত্যশিল্পী আৰু নৃত্য পৰিকল্পক, লেখক, স্তম্ভ লেখক আৰু বিদেশী তথা জননীতিৰ বিশ্লেষক।

মৃত্যু

১৭৯২ - ফেড্ৰিক নৰ্থ বা লৰ্ড নৰ্থ, গ্ৰেট ব্ৰিটেইন প্ৰাক্তন প্ৰধানমন্ত্ৰী।
১৮৯৫ - ফ্ৰিড্ৰিচ এংগেল্‌ছ, জাৰ্মান দাৰ্শনিক, সমাজ বিজ্ঞানী, সাংবাদিক আৰু ব্যৱসায়ী।
১৯৫০ - গোপীনাথ বৰদলৈ, স্বাধীন অসমৰ প্ৰথম মুখ্যমন্ত্ৰী আৰু ভাৰতৰ স্বাধীনতা সংগ্ৰামৰ সক্ৰিয় কৰ্মী। (জন্ম:৬ জুন ১৮৯০)
১৯৬২ - মেৰিলিন মন্‌ৰ', আমেৰিকান অভিনেত্ৰী, গায়িকা আৰু মডেল।
১৯৯৮ - কেশৱ চন্দ্ৰ গগৈ, অসমৰ এজন প্ৰাক্তন মুখ্যমন্ত্ৰী। (জন্ম: ২৯ আগষ্ট, ১৯২৫)
২০০০ - লালা অমৰনাথ, ভাৰতৰ এজন প্ৰখ্যাত ক্ৰিকেটাৰ।
২০১৪ - প্ৰাণ কুমাৰ শৰ্মা, ভাৰতৰ এজন কাৰ্টুননিষ্ট কমিক্‌ছ শিল্পী৷ চাচা চৌধৰী নামৰ বিখ্য়াত কমিক্‌ছ চৰিত্ৰটো তেঁও সৃষ্টি কৰিছিল।
২০১৬ - মহিম বৰা, অসমীয় গল্পকাৰ, কবি আৰু সাহিত্যিক তথা শিক্ষাবিদ।
২০১৯ - টনি মৰিছন, আমেৰিকান ঔপন্যাসিক, সাহিত্যিক, সম্পাদক, শিক্ষক আৰু অধ্যাপক।

দিৱস

কৰ্মচাৰী দিৱস (অসম)
স্বাধীনতা দিৱস (বাৰ্কিনা ফাছো)
বিশ্ব স্বাস্থ্য সংস্থা(WHO) আৰু ৰাষ্ট্ৰসংঘৰ শিশুৰ নিধিৰ (UNICEF)ৰ বিশ্ব মাতৃদুগ্ধ পান সপ্তাহৰ পঞ্চম দিন। (১ আগষ্টৰ পৰা ৭ আগষ্টলৈ)

তথ্যসূত্ৰ

বাহ্যিক সংযোগ

বিবিচি: এই দিনত ঘটা স্মৰণীয় ঘটনাৰাজি

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
জনগোষ্ঠী

জনগোষ্ঠী বা জাতিগত গোট বা এথনিচিটি হৈছে মানুহৰ একপ্ৰকাৰ গোট, যাৰ সদস্যসকলে সাধাৰণতে একে জাতীয় উৎপত্তি, ভাষা, ইতিহাস, সংস্কৃতি, আৰু সমাজগত অভিজ্ঞতাৰে একত্ৰিত হৈ থাকে। এই পৰিচয় সাধাৰণতে আত্ম-পৰিচয় আৰু বাহ্যিক স্বীকৃতিৰ দ্বাৰা নিৰ্ধাৰিত হয়।

ইতিহাস

জাতিগত গোটৰ ধাৰণা প্ৰাচীন কালৰে পৰা দেখা যায়। গ্ৰীক সভ্যতাত বাৰ্বাৰিয়ান শব্দটো ব্যৱহাৰ হৈছিল ভিন্ন ভাষাভাষী আৰু সংস্কৃতিৰ লোকক চিহ্নিত কৰিবলৈ। ৰোমান সাম্ৰাজ্যতো বিভিন্ন জাতিগোষ্ঠীৰ লোকক সমন্বিত কৰি এক বৃহৎ সামাজিক গঠন তৈয়াৰ কৰিছিল।

আধুনিক জনগোষ্ঠীৰ ধাৰণা ১৯শ শতিকাত ইউৰোপত গঢ় লৈ উঠে, বিশেষকৈ ৰাষ্ট্ৰ-ৰাষ্ট্ৰীয়তা আৰু উপনিবেশবাদেৰ উত্থানৰ লগত। এন্থ্ৰপ'লজি আৰু সমাজবিজ্ঞানেও জাতিগত পৰিচয় অধ্যয়নৰ ক্ষেত্ৰত গুৰুত্বপূৰ্ণ ভূমিকা পালন কৰে।

বৈশিষ্ট্য

জাতিগত পৰিচয় সাধাৰণতে তলৰ উপাদানসমূহৰ আধাৰত নিৰ্ধাৰণ কৰা হয়:
ভাষা
ধৰ্ম
সংস্কৃতি আৰু পৰম্পৰা
সাধাৰণ ইতিহাস
ভৌগোলিক উৎপত্তি

তথাপি, সকলো জাতিগোষ্ঠীৰ বাবে এই বৈশিষ্ট্যবোৰ সমান নহয়; কিছুমান গোটৰ ক্ষেত্ৰত ভাষা প্ৰধান হ'লেও, আন কিছুমানৰ বাবে ধৰ্ম বা অঞ্চলৰ ওপৰত অধিক গুৰুত্ব আৰোপ কৰা হয়।

সমাজ আৰু ৰাজনীতি

জাতিগত পৰিচয় বহু সময়তে সামাজিক গঠন আৰু ৰাজনৈতিক সংগঠনৰ লগত জড়িত। ৰাষ্ট্ৰসমূহত জাতিগততা জাতীয় পৰিচয়ৰ ভিত্তি হিচাপে ব্যৱহৃত হয়। জাতিগত সংঘাত আৰু দমন-পীড়নৰ ঘটনা বিশ্ব ইতিহাসত বহু দেখা গৈছে, যেনে ৰোৱাণ্ডা গণহত্যা (১৯৯৪) আৰু বছনিয়া যুদ্ধ (১৯৯২-১৯৯৫)।

বৈজ্ঞানিক দৃষ্টিভংগি

আধুনিক জীৱবিজ্ঞান আৰু জিনবিজ্ঞান অনুসৰি, জাতিগত গোটসমূহৰ ভিতৰত জিনগত পাৰ্থক্য তুলনামূলকভাৱে অল্প। জাতিগততা প্ৰধানকৈ সমাজ-সংস্কৃতিৰ গঠন আৰু মানৱ ইতিহাসৰ লগত সম্পৰ্কিত।

বিশ্বৰ কিছু বৃহৎ জাতিগত গোট

বিশ্বত হাজাৰ হাজাৰ জাতিগোষ্ঠী বিদ্যমান। তলত কিছুমান বৃহৎ জাতিগোষ্ঠীৰ তালিকা দিয়া হৈছে:
হান চীনা (চীন)
আৰবী (মধ্য প্ৰাচ্য)
হিন্দুস্থানী (ভাৰত)
বঙালী (বাংলাদেশ আৰু পশ্চিমবঙ্গ)
পাঞ্জাবী (ভাৰত-পাকিস্তান)
ৰুছ বা ৰাছিয়ান (ৰাছিয়া)
ইংৰাজ (যুক্তৰাজ্য)

প্ৰভাৱ আৰু সমসাময়িক বিষয়

বিশ্বায়নৰ যুগত বহু জাতিগত গোট অভিবাসনৰ ফলত অন্যান্য অঞ্চলত স্থানান্তৰ হৈছে। ইয়াৰ ফলস্বৰূপ, বহুজাতিকতা (Multiculturalism)ৰ বিস্তৃতি ঘটিছে, যিয়ে বহু সমাজত জাতিগত গৌৰৱ আৰু সংঘাত উভয়ো সৃষ্টি কৰিছে।

ইণ্টাৰনেট আৰু পৰিচয়

ডিজিটেল যুগত অনলাইন প্লাটফৰ্মসমূহে জাতিগত পৰিচয়ৰ নতুন দিশ উন্মোচন কৰিছে। লোকসকলে সামাজিক মাধ্যমৰ জৰিয়তে নিজৰ জাতিগত গৰিমা প্ৰকাশ কৰে আৰু নিজৰ ভাষা-সংস্কৃতি সংৰক্ষণ কৰে।

উৎসসমূহ

শ্ৰেণী:সামাজিক সম্প্ৰদায়
শ্ৰেণী:মানুহ
শ্ৰেণী:জীৱন
গুণভদ্ৰ

গুণভদ্ৰ (৩৯৪–৪৬৮; ) মধ্য ভাৰতৰ মগধৰ পৰা অহা এজন সন্ন্যাসী আৰু মহাযান বৌদ্ধ ধৰ্মৰ অনুবাদক আছিল। তেওঁৰ জীৱনীখন চেংগয়ু নামৰ চীনা সন্ন্যাসীৰ চুছাং জি জি নামৰ গ্ৰন্থত সন্নিবিষ্ট কৰা হৈছে।

জীৱনী

গুণভদ্ৰৰ জন্ম প্ৰথমে ব্ৰাহ্মণ পৰিয়ালত হোৱা বুলি কোৱা হয় যদিও তেওঁ মহাযান গুৰুৰ অধীনত মিশ্ৰকাভিধৰ্মহৃদয় অধ্যয়ন কৰিছিল যাৰ ফলত তেওঁ বৌদ্ধ ধৰ্ম গ্ৰহণ কৰিছিল।

প্ৰথমবাৰৰ বাবে শ্ৰীলংকা ভ্ৰমণৰ পিছত ৪৩৫ চনত গুণবৰ্মাৰ সৈতে সাগৰীয় পথেৰে চীনলৈ যাত্ৰা কৰে। সেই সময়ত দক্ষিণ চীনৰ শাসক লিউ ছঙৰ সম্ৰাট ৱেনে দুয়োকে সন্মানীয় অতিথি হিচাপে গণ্য কৰিছিল।৷ চীনত তেওঁ মহাযানৰ অন্যতম মূল সূত্ৰ লংকাৱতাৰ সূত্ৰ সংস্কৃতৰ পৰা চীনালৈ অনুবাদ কৰে আৰু ভেখানাছা সূত্ৰই "ইছাইকিয়' (এটা বৌদ্ধ কৰ্পাছ)ৰ পৰা এটা খণ্ড গঠন কৰে, যাক সাধাৰণতে জিংগো-জি কিউ বুলি জনা যায়," যিটো জিংগো-জী মন্দিৰত প্ৰদান কৰা হৈছিল। লংকাৱতাৰ সূত্ৰ অনুবাদ কৰাৰ আগতে তেওঁ আন এখন গুৰুত্বপূৰ্ণ সূত্ৰ সংযুক্তাগম চীনা ভাষালৈ অনুবাদ কৰিছিল। তেওঁ আন অনুবাদ আৰু প্ৰচাৰত সক্ৰিয় হৈ থাকিল। তেওঁৰ চীনা জীৱনীত তেওঁ ত্ৰিপিটক আয়ত্ত কৰা বুলিও বিতংভাৱে উল্লেখ কৰিছে।

তথ্যসূত্ৰ

শ্ৰেণী:বৌদ্ধ ধৰ্ম
শ্ৰেণী:ধৰ্ম প্ৰচাৰক
বাল্টিক সাগৰ

বাল্টিক সাগৰ আটলাণ্টিক মহাসাগৰৰ এখন সাগৰ আৰু ইয়াক স্কেনডিনাভিয়া (Scandinavia), ফিনলেণ্ড, বাল্টিক দেশসমূহ আৰু উত্তৰ ইউৰোপে আৱৰি আছে। এই সাগৰৰ ভিতৰত Gulf of Bothnia, Bay of Bothnia, Gulf of Finland আৰু Gulf of Riga অন্তৰ্ভুক্ত। এই সাগৰ ৫৩°-৬৬°N অক্ষাংশ আৰু ১০°-৩০° দ্ৰাঘিমাংশৰ মাজত অৱস্থিত। বাল্টিক সাগৰ ডেনিছ দ্বীপপূঞ্জ (Danish islands), Kattegat, Øresund, Great Belt, Little Belt আদি স্পৰ্শ কৰি গৈছে।

এই সাগৰৰ উত্তৰ সীমাত Baltic Proper অৱস্থিত যাক Åland islands আৰু Gulf of Bothnia ই আৱৰি আছে। তেনেদৰে উত্তৰ-পূব সীমাত Gulf of Finland, পূবত Gulf of Riga আৰু পশ্চিমে স্কেনদিনাভিয়া অৱস্থিত।

বাল্টিক মহাসাগৰ কৃত্ৰিম জলপৰিবহণৰ মাধ্যমেৰে অন্য সাগৰৰ সৈতে সংযোজিত। উদাহৰণস্বৰূপে ই শ্বেত সাগৰ (White Sea)-ৰ সৈতে শ্বেত সাগৰ খাল (White Sea Canal)ৰ যোগেদি আৰু উত্তৰ সাগৰৰ German Bight ৰ লগত কীল খাল (Kiel Canal)-ৰ যোগেদি সংযোজিত।

মূল নদীসমূহ

নাম
গড় ক্ষৰণ (Discharge)
দৈৰ্ঘ্য
দ্ৰোণী (Basin)
দ্ৰোণীৰ সীমাত থকা ঠাই
দীৰ্ঘতম অংশ
Neva 2500 m³/s     74  km (nominal)    860  km  (hydrological) 281,000  km² ৰাছিয়া, ফিনলেণ্ড Suna (280  km) → Lake Onega (160  km) →Svir (224  km) → Lake Ladoga (122  km) → Neva
Vistula 1080 m³/s 1047  km 194,424  km² প’লেণ্ড, tributaries: বেলাৰুছ, ইউক্ৰেইন, স্ল’ভাকিয়া
Daugava   678 m³/s 1020  km   87.900  km² ৰাছিয়া (source), লাটভিয়া
Neman River   678 m³/s   937  km   98,200  km² বেলাৰুছ, লিথুয়েনিয়া, ৰাছিয়া
Kemijoki   556 m³/s   550  km (main river)   600  km (river system) 51,127.3  km² ফিনলেণ্ড, ন’ৰৱে (source of Ounasjoki) longer tributary Kitinen
Oder   540 m³/s   866  km 118,861  km² চেক ৰিপাব্লিক, প’লেণ্ড, জাৰ্মানী
Lule älv   506 m³/s   461  km   25,240  km² চুইডেন
Narva   415 m³/s     77  km (nominal)   652  km  (hydrological)   56,200  km² ৰাছিয়া, ইষ্ট’নিয়া Velikaya (430  km) → Lake Peipus (145  km) → Narva
Torne älv   388 m³/s   520  km (nominal)   630  km  (hydrological)   40,131.4  km² ন’ৰৱে (source), চুইডেন, ফিনলেণ্ড Válfojohka → Kamajåkka → Abiskojaure → Abiskojokk (sum = 40  km)→ Torneträsk (70  km) → Torne älv

তথ্যসূত্ৰ

লগতে চাওক

বাহ্যিক সংযোগ

Baltic Sea clickable map and details.
Protect the Baltic Sea while it's still not too late.
The Baltic Sea Portal– a site maintained by the (FIMR) (in English, Finnish, Swedish and Estonian)
www.balticnest.org
Encyclopedia of Baltic History
Old shipwrecks in the Baltic
How the Baltic Sea was changing – Prehistory of the Baltic from the Polish Geological Institute
Late Weichselian and Holocene shore displacement history of the Baltic Sea in Finland – more prehistory of the Baltic from the Department of Geography of the University of Helsinki
Baltic Environmental Atlas: Interactive map of the Baltic Sea region
Can a New Cleanup Plan Save the Sea? – spiegel.de
List of all ferry lines in the Baltic Sea
The Helsinki Commission (HELCOM) HELCOM is the governing body of the "Convention on the Protection of the Marine Environment of the Baltic Sea Area"
Baltice.org – information related to winter navigation in the Baltic Sea.
Baltic Sea Wind – Marine weather forecasts
Ostseeflug – A short film (55'), showing the coastline and the major German cities at the Baltic sea.

শ্ৰেণী:সাগৰ
জন্ম নিয়ন্ত্ৰণ

জন্ম নিয়ন্ত্ৰণ বা গৰ্ভনিৰোধক বা উৰ্বৰতা নিয়ন্ত্ৰণ হৈছে গৰ্ভধাৰণ প্ৰতিৰোধ কৰা পদ্ধতি বা সঁজুলি। প্ৰাচীন কালৰ পৰা জন্ম নিয়ন্ত্ৰণ প্ৰচলিত হৈ আহিছে, কিন্তু জন্ম নিয়ন্ত্ৰণৰ কাৰ্যকৰী আৰু সুৰক্ষিত পদ্ধতি কেৱল বিংশ শতিকাত হে উপলব্ধ হৈছিল। সঠিক পৰিকল্পনাৰে উপলব্ধ জন্ম নিয়ন্ত্ৰণ কৰাক পৰিয়াল পৰিকল্পনা বুলি কোৱা হয়। কিছুমান সমাজত জন্ম নিয়ন্ত্ৰণৰ অনুশীলন সীমিত বা অনুমোদিত নহয় কিয়নো তেওঁলোকে ইয়াক নৈতিক, ধৰ্মীয় বা ৰাজনৈতিকভাৱে অবাঞ্ছিত বুলি বিবেচনা কৰে।
জন্ম নিয়ন্ত্ৰণৰ আটাইতকৈ কাৰ্যকৰী পদ্ধতিবোৰ হৈছে পুৰুষৰ ভেচেকটমীৰ জৰিয়তে বন্ধ্যাকৰণ আৰু মহিলাৰ টিউবেল লিগেচন (tubal ligation), অন্তঃজৰায়ু সঁজুলি (Intrautarine device, আই.ইউ.ডি.), আৰু ৰোপণযোগ্য জন্ম নিয়ন্ত্ৰণ। ইয়াৰ উপৰিও কেইবাটাও হৰমন-আধাৰিত পদ্ধতি আছে যাৰ ভিতৰত আছে খোৱা বড়ি, পেত্চ, যোনিৰ আঙঠি, আৰু বেজী।

সুৰক্ষিত যৌন অভ্যাস, যেনে কণ্ডম ব্যৱহাৰে, যৌন সংক্ৰমণ প্ৰতিৰোধ কৰাত সহায় কৰিব পাৰে। জন্ম নিয়ন্ত্ৰণৰ অন্যান্য পদ্ধতিবোৰে যৌন সংক্ৰমিত ৰোগৰ পৰা সুৰক্ষা নিদিয়ে। কিছুমান জৰুৰীকালীন জন্ম নিয়ন্ত্ৰণ পদ্ধতি আছে যি গৰ্ভধাৰণ প্ৰতিহত কৰিব পাৰে যদিহে অসুৰক্ষিত যৌন সম্ভোগৰ ৭২ ৰ পৰা ১২০ ঘণ্টাৰ ভিতৰত ব্যৱহাৰ কৰা হয়।কিছুমানে যুক্তি দিয়ে যে যৌন সম্ভোগ নকৰাটোও জন্ম নিয়ন্ত্ৰণৰ এক প্ৰকাৰ, কিন্তু যৌন শিক্ষাৰ আৰু জন্ম নিয়ন্ত্ৰণৰ শিক্ষা প্ৰদান নকৰি কেৱল যৌন সম্ভোগ নকৰিবলৈ শিক্ষা দিয়াটো লাভজনক নহয়। যৌন শিক্ষাৰ অবিহনে কিশোৰী বয়সত গৰ্ভধাৰণ(কৈশোৰ গৰ্ভাৱস্থা)ৰ ঘটনা বৃদ্ধি হ'ব পাৰে বুলি গৱেষণাত পোৱা গৈছে।

পদ্ধতি

+ব্যৱহাৰৰ প্ৰথম বছৰত গৰ্ভধাৰণৰ সম্ভাৱনা
পদ্ধতি আদৰ্শ ব্যৱহাৰ যথাৰ্থ ব্যৱহাৰ
কোনো জন্ম নিয়ন্ত্ৰণ নাই ৮৫% ৮৫%
সমাবেশ বড়ি ৯% ০.৩%
কেৱল প্ৰজেষ্টিন পিল ১৩% ১.১%
বন্ধ্যাকৰণ (মহিলা) ০.৫% ০.৫%
বন্ধ্যাকৰণ (পুৰুষ) ০.১৫% ০.১%
কণ্ডম (মহিলা) ২১% ৫%
কণ্ডম (পুৰুষ) ১৮% ২%
কপাৰ আইইউডি ০.৮% ০.৬%
হৰমোন আইইউডি ০.২% ০.২%
পেত্চ ৯% ০.৩%
যোনিৰ আঙুঠি ৯% ০.৩%
ডিপো প্ৰোভেৰা ৬% ০.২%
ইমপ্লাণ্ট ০.০৫% ০.০৫%
ডায়েফ্ৰাম আৰু স্পাৰ্মিচাইড ১২% ৬%
প্ৰজনন সজাগতা ২৪% ০.৪–৫%
প্ৰতিসাৰণ ২২% ৪%
স্তন্যদান বাধা পদ্ধতি (৬ মাহৰ বিফলতাৰ হাৰ) ০–৭.৫% <২%

হৰমন সম্পৰ্কীয় গৰ্ভনিৰোধক

হৰ্মোণৰ দ্বাৰা ডিম্বস্ফোটন আৰু গৰ্ভধাৰণ দমন কৰিব পাৰি। এইবোৰ বিভিন্ন প্ৰকাৰৰ পোৱা যায়, যাৰ ভিতৰত আছে খোৱা ঔষধ, ছালৰ তলত স্থাপন কৰা ইম্প্লাণ্ট, বেজী, পেত্চ, আই.ইউ.ডি. আৰু যোনিৰ আঙুঠি। এইবোৰ বৰ্তমান কেৱল মহিলাসকলে ব্যৱহাৰ কৰিবলৈ উপলব্ধ।

প্ৰতিবন্ধক

প্ৰতিবন্ধকতা বা বাধা সৃষ্টি কৰা গৰ্ভনিৰোধক পদ্ধতিয়ে শাৰীৰিকভাৱে শুক্ৰাণুক জৰায়ুত প্ৰৱেশ প্ৰতিৰোধ কৰি গৰ্ভধাৰণ বাধাৰ সৃষ্টি কৰে। বিশ্বব্যাপী, কণ্ডম হৈছে জন্ম নিয়ন্ত্ৰণৰ সবাতোকৈ প্ৰচলিত পদ্ধতি।পুৰুষৰ কণ্ডম এজন পুৰুষে যৌন সম্ভোগৰ সময়ত ব্যৱহাৰ কৰিলে সঙ্গীৰ শৰীৰত শুক্ৰাণু প্ৰবেশত বাধাৰ সৃষ্টি হয়। মহিলাৰ কণ্ডমও বজাৰত উপলব্ধ, প্ৰায়ে নাইট্ৰিল, লেটেক্স বা পলিইউৰেথেনেৰে তৈয়াৰ কৰা হয়। তথাপিও পুৰুষৰ কণ্ডম সস্তা, ব্যৱহাৰ কৰিবলৈ সহজ, আৰু ইয়াৰ নেতিবাচক প্ৰভাৱ কম।

বন্ধ্যাকৰণ

আচৰণগত বা ব্যৱহাৰিক

বিশেষ জনসংখ্যা

প্ৰচলন আৰু প্ৰভাৱ

তথ্যসূত্ৰ

শ্ৰেণী:মানৱ গৰ্ভধাৰণ
শ্ৰীয়া কিশোৰ

শ্ৰীয়া কিশোৰ এগৰাকী ভাৰতীয় মডেল আৰু সৌন্দৰ্য্য প্ৰতিযোগিতাৰ খিতাপধাৰী। ২০০৯ চনৰ ৫ এপ্ৰিলত মুম্বাইত তেওঁক পেণ্টালুনছ ফেমিনা মিছ ইণ্ডিয়া আৰ্থ ২০০৯ হিচাপে মুকুট পিন্ধোৱা হয়। ২০০৯ চনৰ মিছ আৰ্থত ছেমিফাইনেলিষ্ট হয়।

জীৱনী

১২ মে’ত নিৰুপমা আৰু কৰ্ণেল সঞ্জয় কিশোৰৰ ঘৰত শ্ৰীয়াৰ জন্ম হৈছিল। তেওঁ উটিৰ লাভডেলৰ লৰেন্স স্কুললৈ গৈছিল।

তেওঁ ২০০৮ চনত ভাৰতৰ কৰ্ণাটকৰ মণিপালৰ মণিপাল বিশ্ববিদ্যালয়ৰ ৱেলকমগ্ৰুপ গ্ৰেজুৱেট স্কুল অৱ হোটেল এডমিনিষ্ট্ৰেচন (ডব্লিউ জি এইচ এছ এ)ৰ পৰা হোটেল মেনেজমেণ্টত (বি এইচ এম) স্নাতক ডিগ্ৰী লাভ কৰিছিল। 2004 চনত মহাবিদ্যালয়খনৰ ২০০৪ চনত কলেজখনৰ ১৯ ​​সংখ্যক পাঠ্যক্ৰমৰ অংশ হিচাপে ডব্লিউ. জি. এছ. এইচ. এ.-ত যোগদান কৰে।

ফেমিনা মিছ ইণ্ডিয়া ২০০৯

মুম্বাইত অনুষ্ঠিত পন্টালুনছ ফেমিনা মিছ ইণ্ডিয়া ২০০৯ সৌন্দৰ্য্য প্ৰতিযোগিতাত কিশোৰে মিছ ইণ্ডিয়া আৰ্থ খিতাপ অৰ্জন কৰে। পেণ্টালোনচ ফেমিনা মিছ ইণ্ডিয়া হৈছে ভাৰতৰ এক সৌন্দৰ্য্য প্ৰতিযোগিতা যিয়ে নিজৰ বিজয়ীসকলক নিৰ্বাচন কৰি মিছ আৰ্থ, মিছ ইউনিভাৰ্ছ, আৰু মিছ ৱৰ্ল্ডত অংশগ্ৰহণ কৰে।। ২০০৯ চনত মিছ ইণ্ডিয়া ইউনিভাৰ্ছৰ মুকুট লাভ কৰা একতা চৌধুৰী আৰু ২০০৯ চনত মিছ ইণ্ডিয়া ৱৰ্ল্ডৰ মুকুট লাভৰ পূজা চোপ্ৰা সৈতে তেওঁ বিজয়ী হৈছিল। কিশোৰক মিছ ইণ্ডিয়া আৰ্থ ২০০৮ তন্বী ব্যাস-এ মুকুট পিন্ধাইছিল।

কিশোৰ ২০০৯ চনৰ পেণ্টালুন্স ফেমিনা মিছ ইণ্ডিয়াৰ ৱাইল্ড কাৰ্ড প্ৰৱেশ আছিল। তেওঁ অক্টোবৰ ২০০৯ চনত মিছ আৰ্থত ভাৰতক প্ৰতিনিধিত্ব কৰিছিল।

মিছ আৰ্থ ২০০৯

শ্ৰীয়াই লং গাউন প্ৰতিযোগিতাত ভাল প্ৰদৰ্শন কৰিছিল আৰু গ্ৰুপ-2ৰ পৰা চূড়ান্ত পৰ্যায়ৰ খেলুৱৈ হৈছিল। পিছত তেওঁ ছেমিফাইনেলত প্ৰৱেশ কৰিছিল। অৱশ্যে, তেওঁ প্ৰতিযোগিতাত চূড়ান্ত পৰ্যায়ৰ খেলুৱৈ হিচাপে কাট কৰাত ব্যৰ্থ হৈছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী